
REFERAT CONSTATATOR

	Subsemnaţii Dincă Florin-Ionuț, primar al oraşului Boldeşti-Scăeni şi Tudor Florina Neli, secretar general al oraşului Boldeşti-Scăeni, aducem la cunoştinţa consiliului local următoarele:
	Domnul Bucuroiu Constantin a fost ales în funcţia de consilier local al oraşului Boldeşti-Scăeni la alegerile locale din 9 iunie 2024, pe lista Partidului Social Democrat, fiind validat în funcţie prin Încheierea Judecătoriei Ploieşti, nr. 2301/17.10.2024. Acesta a depus Jurământul în cadrul şedinţei de consiliu din data de 4.11.2024.
	Domnul Bucuroiu Constantin a comunicat demisia din calitatea de membru al Consiliului Local al oraşului Boldeşti-Scăeni, aceasta a fost înregistrată  sub nr. 18834/6.11.2024 și înaintată primarului oraşului. 
	Potrivit art. 204 alin. (2) lit. a) din OUG nr. 57/2019 privind Codul administrativ, cu modificările şi completările ulterioare, calitatea de consilier local încetează, înainte de expirarea duratei normale a mandatului, în cazul demisiei.
  	Potrivit art. 204 alin. (6) constatarea încetării de drept a mandatului de consilier local, precum şi vacantarea locului de consilier local se realizează printr-o hotărâre de constatare a autorităţii deliberative, la propunerea primarului sau a oricărui alt ales local, adoptată în prima şedinţă desfăşurată după apariţia evenimentului. Hotărârea autorităţii deliberative este comunicată de îndată judecătoriei competente să valideze mandatul supleantului, în condiţiile art. 122, precum şi consilierului local.
	De asemenea,  în conformitate cu prevederile  alin. (10) ale aceluiaşi articol  hotărârea consiliului are la bază, pentru situaţia prevăzută la alin. (2) lit. a), un referat constatator, întocmit în maximum 3 zile de la apariţia evenimentului şi semnat de primar şi de secretarul general al  oraşului. Referatul este însoţit de acte justificative.
Faţă de cele mai sus prezentate propunem consiliului local constatarea încetării mandatului de consilier local al domnului Bucuroiu Constantin, ca urmare a demisiei, şi vacantarea locului de consilier local.

